

**Автотұрақтар (паркингтер) санаттарын белгілеу және автотұрақтарға (паркингтерге) бөлінген жерлерге базалық салық мөлшерлемелерін ұлғайту туралы**

Шығыс Қазақстан облысы Курчатов қалалық мәслихатының 2018 жылғы 4 мамырдағы № 20/153-VI шешімі. Шығыс Қазақстан облысы Әділет департаментінің Курчатов қаласындағы Әділет басқармасында 2018 жылғы 15 мамырда № 5-3-121 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      "Салық және бюджетке төленетін басқа да міндетті төлемдер туралы" (Салық кодексі) Қазақстан Республикасының 2017 жылғы 25 желтоқсандағы кодексінің 505 - бабына, 509 – бабы 3 – тармағына, "Қазақстан Республикасындағы жергілікті мемлекеттік басқару және өзін – өзі басқару туралы" Қазақстан Республикасының 2001 жылғы 23 қаңтардағы Заңының 6 - бабы 1 – тармағы 15) тармақшасына сәйкес Курчатов қалалық мәслихаты ШЕШІМ ҚАБЫЛДАДЫ:

      1. Автотұрақтар (паркингтер) санаттары 1 – қосымшаға сәйкес белгіленсін.

      2. Курчатов қаласында автотұрақтар (паркингтер) санаттарына қарай, автотұрақтарға (паркингтерге) бөлінген жерлерге базалық салық мөлшерлемелері 2 – қосымшаға сәйкес ұлғайтылсын.

      3. Автотұрақтарға (паркингтерге) бөлінген басқа санаттағы жерлерге салықты есептеу кезінде базалық мөлшерлемелер қолданылатын жақын жатқан елді мекен Курчатов қаласы болып айқындалсын.

      4. 3 – қосымшаға сәйкес Курчатов қалалық мәслихатының кейбір шешімдерінің күші жойылды деп танылсын.

      5. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы* | *Э. Батырбеков* |
| *Курчатов қалалық мәслихатының хатшысы* | *Г. Қарымбаева* |

|  |  |
| --- | --- |
|  | Курчатов  қалалық мәслихатының  2018 жылғы 4 мамырдағы  № 20/153-VІ шешіміне  1 қосымша |

**Автотұрақтар (паркингтер) санаттары**

|  |  |  |
| --- | --- | --- |
| № | Автотұрақтар (паркингтер) түрлері | Санаттары |
| 1 | Жабық түрдегі жер үстіндегі автотұрақтар (паркингтер), ашық түрдегі жер үстіндегі автотұрақтар (паркингтер) | 1 - санат |
| 2 | Басқа мақсатқа арналған ғимараттарға жапсарлай немесе басқа мақсаттарға салынған ғимараттарға кіріктіріліп салынған автотұрақтар (паркингтер) | 2 - санат |
| 3 | Ғимараттардың жер асты, жертөле, цокольды немесе жерүсті төменгі қабаттарда орналасқан автотұрақтар (паркингтер) | 3 - санат |

|  |  |
| --- | --- |
|  | Курчатов  қалалық мәслихатының  2018 жылғы 4 мамырдағы  № 20/153-VІ шешіміне  2 қосымша |

**Курчатов қаласында автотұрақтарға (паркингтерге) бөлінген жерлерге базалық салық мөлшерлемелерін ұлғайту**

|  |  |  |
| --- | --- | --- |
| № | Автотұрақтар (паркингтер) санаттары | Базалық мөлшерлемелерді ұлғайту |
| 1 | 1 санат | 10 есе |
| 2 | 2 санат | 9 есе |
| 3 | 3 санат | 8 есе |

|  |  |
| --- | --- |
|  | Курчатов  қалалық мәслихатының  2018 жылғы 4 мамырдағы  № 20/153-VІ шешіміне  3 қосымша |

**Курчатов қалалық мәслихатының күші жойылған кейбір шешімдерінің тізбесі**

      1. "Автотұрақтар (паркингтер) санаттарын және автотұрақтарға (паркингтерге) бөлінген жерлердің салық ставкаларын белгілеу туралы" Курчатов қалалық мәслихатының 2012 жылғы 21 желтоқсандағы № 10/66-V шешімі (нормативтік құқықтық актілерді мемлекеттік тіркеу тізілімінде 2828 нөмірімен тіркелген, 2013 жылғы 24 қаңтардағы "7 дней" газетінің № 4 санында жарияланған).

      2. "Автотұрақтар (паркингтер) санаттарын және автотұрақтарға (паркингтерге) бөлінген жерлердің салық ставкаларын белгілеу туралы" Курчатов қалалық мәслихатының 2012 жылғы 21 желтоқсандағы № 10/66-V шешіміне өзгеріс енгізу туралы" Курчатов қалалық мәслихатының 2014 жылғы 20 наурыздағы № 21/153-V шешімі (нормативтік құқықтық актілерді мемлекеттік тіркеу тізілімінде 3232 нөмірімен тіркелген, 2014 жылғы 1 мамырдағы "7 дней" газетінің № 18 санында жарияланған).

      3. "Автотұрақтар (паркингтер) санаттарын және автотұрақтарға (паркингтерге) бөлінген жерлердің салық ставкаларын белгілеу туралы" Курчатов қалалық мәслихатының 2012 жылғы 21 желтоқсандағы № 10/66-V шешіміне өзгеріс енгізу туралы" Курчатов қалалық мәслихатының 2014 жылғы 24 қыркүйектегі № 28/193-V шешімі (нормативтік құқықтық актілерді мемлекеттік тіркеу тізілімінде 3506 нөмірімен тіркелген, 2014 жылғы 30 қазандағы "7 дней" газетінің № 44 санында жарияланған).

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК